भिलाई महिला समाज अपने सेवा कार्यों में सहयोग दे रहे कार्मिकों के परिजनों और बच्चों का भी पूरा ध्यान रखता है। समाज के उपार्जन केन्द्रों में कार्यरत कार्मिकों के परिजनों और बच्चों के लिये विश्वकर्मा पूजा उत्सव के दौरान पहली बार प्रीति भोज का आयोजन किया गया। मनोरंजन और ज्ञान में वृदि्घ की दृष्टि से कार्मिकों को भिलाई इस्पात संयंत्र का भ्रमण कराया गया तथा दोपहर भोज भी प्रदान किया गया। विश्व महिला दिवस के अवसर पर कार्मिकों के लिये भजन संध्या का आयोजन भी किया गया।